La Rinkonada
La Rinkonada (isp. La Rinconada) – miestelis pietryčių Peru, Puno departamente, San Antonijo de Putinos provincijoje, netoli Bolivijos sienos, La Rinkonados lagūnos pakrantėje. Įsikūrusi 5100 m aukštyje La Rinkonada yra aukščiausiai pasaulyje esanti nuolat gyvenama gyvenvietė (aukščiau yra keletas šventyklų ir karinių bazių Tibete). Verčiamasi aukso gavyba. Kasyklą valdo kompanija „Corporación Ananea“, darbininkams atlyginimai nemokami, tačiau kas mėnesį leidžiama išsinešti po rūdos su auksu gabalą. Vandentiekio, kanalizacijos nėra. Itin didelis užterštumas gyvsidabriu.